Tajmaεt, tettili-d deg umkan yebnan s teblaḍin, tibelbaḍin fella-sent i tt-ɣiman yimɣaren d yirgazen imeqqranen n taddart. Dinna i yella yal rezgg, d tmussni, d lbaṛaka, dinna ara tessleḍ awal yessεan anamek, ad teẓṛeḍ medden, ad-k-walin ad ten twaliḍ, a tqessreḍ, ad tessleḍ asalli n tumert, d win n unezgum, tajmaɛt di taddart n Ilaḥluten d tin id yellan s imezdaɣ-is, yal mi ara yili uxeddim di taddart ad ceyyɛen iɛeggalen n tesqamut tibratin i imezdaɣ n taddart i wakken ad nnejmaɛen deg wass n lǧemɛa, acku mačči yal duṛt,yal dduṛt, yal tikkelt ɣef wacu i ttenejmaɛen, amedya mi ara nnejmaɛen ɣef uxeddim di taddart, amedya: anejmuɛ ɣef ufras n temqebrin, neɣ ɣef tifrat n wuguren ama d wid n tejmaɛt, neɣ n yixxamen, mi ara yili wugur deg uxxam ur ttizmiren ara ad ten-ssiwḍen ɣer tejmaɛt, inejmuɛen-agi n taddart yettili yal 15 n wussan, neɣ 22 n wussan, de lmaɛna-is alama teɣli-d tegnit i unejmuɛ, ihi ass mi ara sɛun axeddim di tejmaɛt At n taddart, ttawin-asen-d lqahwa, d leftuṛ, yal yiwen d acu iwumi yezmer.